**ChatGPT** je variant modelu jazyka GPT (z angl. *Generative Pre-trained Transformer*) vyvinutého spoločnosťou OpenAI. Využíva sa v konverzačných robotoch (chatbotoch) a iných aplikáciách z oblasti spracovania prirodzeného jazyka (angl. *Natural Language Processing*, NLP). Firma OpenAI, výskumné laboratórium umelej inteligencie (anglická skratka AI), získala v roku 2023 svetovú pozornosť vývojom pokročilých jazykových modelov umelej inteligencie a verejným sprístupnením prototypov chatbotu ako GPT-3, GPT-3.5 (nasledovaným uzavretou verziou GPT-4 ). ChatGPT môže byť využívaný aj softvérom tretích strán.

Použitie
--------

ChatGPT má svoju webovú stránku, ktorá formou textovej konverzácie (chatu) bola sprístupnená verejnosti 30 novembra 2022. ChatGPT je navrhnutý tak, aby bol nezávislý od jazykov. V súčasnosti chatbot podporuje viacero jazykov vrátane angličtiny, španielčiny, francúzštiny, nemčiny, portugalčiny, taliančiny, holandčiny, ruštiny, arabčiny a čínštiny. Chatbot využíva technológiu spracovania prirodzeného jazyka na interpretáciu a odpovedanie na otázky používateľov v rôznych jazykoch. Medzi prvými osemdesiatimi jazykmi bola aj slovenčina.

Podmienkou využitia je registrácia. Prvé verzie boli zverejnené ako testovacie (research preview), ktorých cieľom bolo identifikovať silné a slabé stránky systému, ako aj zbierať spätnú väzbu od používateľov na ďalšie vylepšenia. Milióny užívateľov sa prihlásili a nielen testovali ale aj propagovali ChatGPT. Dôsledkom bola potreba investícií do zabezpečenia hromadného prevádzkovania systému (v máji 2023 dosiahlo sídlo openai.com 1,8 miliardy prístupov mesačne a stalo sa 17 najnavštevovanejším web sídlom) a to napriek tomu, že počet interakcií bez zadarmo bol obmedzený. Vo februári 2023 bola predstavená predplatená služba ChatGPT Plus využívajúca GPT-4, ktorá je spoplatnená a stojí to 20 dolárov mesačne. ChatGPT Plus je určený na využívanie v rôznych profesionálnych kontextoch, ako je navrhovanie a úprava obsahu, generovanie nápadov, pomoc pri programovaní a skúmanie a analýza tém. Služba poskytuje predplatiteľom konzistentný prístup počas špičky, zrýchlené časy odozvy a prednostný prístup k novým funkciám vrátane GPT-4 a pripravovaných doplnkov ChatGPT. Pôvodne bol ChatGPT Plus spustený v USA, potom v rovnakom mesiaci v Nemecku a v marci 2023 v Indii.

### Funkcionalita

Hoci základnou funkciou chatbota je imitovanie ľudskej konverzácie, ChatGPT je všestrannejší. Dokáže písať a ladiť počítačové programy, napodobňovať štýl slávnych celebrít, vytvoriť obchodné prezentácie, skladať hudbu, písať televízne hry, rozprávky a študentské eseje, odpovedať na testové otázky (niekedy, v závislosti od testu, na lepšej úrovni ako priemer testovaných ľudí), písať poéziu a texty piesní, prekladať a sumarizovať text, emulovať systém Linux; simulovať celé chatovacie miestnosti, hrať hry ako piškvorky (tic-tac-toe) a simulovať bankomat.

ChatGPT funguje na báze transformátorov, ktoré sú špeciálnym typom neurónovej siete používanej v oblasti NLP. Transformátory spracúvajú text pomocou mechanizmov pozornosti na spracovanie vstupného textu a na generovanie výstupného textu. ChatGPT je predtrénovaný na veľkom množstve textov, ako sú knihy, noviny a internetové stránky, aby dokázal rozpoznať a interpretovať jazykové štruktúry a kontexty uveriteľne.

### Vlastnosti

#### Učenie

Schopnosť učiť sa a prispôsobovať sa času, čím zlepšuje svoje výkony v dôsledku vystavenia sa väčšiemu množstvu dát a rozhovorov.

#### Generovanie výstupov

Schopnosť generovať odpovede zohľadňujúce kontext vstupu zadaného používateľom a poskytovať relevantné informácie k zadanému vstupu.

### Dôležitosť

ChatGPT je najúspešnejší príklad strojového učenia a spracovania prirodzeného jazyka. Má potenciál jednoznačne zmeniť spôsob, akým komunikujeme s technológiami a strojmi. Je to najefektívnejší nástroj na generovanie odpovedí podobných ľudským odpovediam na zadané vstupy.

### Príklad výstupu ChatGPT

Príklad výstupu ChatGPT, ktorý vypísal po zadaní požiadavky (angl. *prompt*) „Napíš krátky článok o ChatGPT":

|  |  |  |
| --- | --- | --- |
| „ | ChatGPT je umelá inteligencia chatbot vyvinutá spoločnosťou OpenAI a uvoľnená v novembri 2022². Je to model jazyka s veľkým objemom trénovania, ktorý môže byť použitý na úlohy spracovania prirodzeného jazyka ako generovanie textov a jazykový preklad¹. ChatGPT môže odpovedať na otázky, priznať svoje chyby, odmietať nevhodné požiadavky a dokonca vyzývať na korekciu nesprávnych predpokladov⁴. 

Ak by ste chceli vedieť viac o ChatGPT, môžete navštíviť oficiálnu stránku spoločnosti OpenAI ¹ alebo Wikipédiu ²⁶.
Zdroj: Konverzácia s Bingom, 8. 6. 2023 (prompt: Napíš krátky článok o ChatGPT)
(1) ChatGPT - Wikipedia. .
(2) ChatGPT: il Chatbot AI più Avanzato Proviene da OpenAI. .
(3) Introducing ChatGPT - OpenAI. .
(4) ChatGPT - Wikipedia. .
(5) Download and Install ChatGPT Desktop Application (Win/Mac/Linux). .
(6) Introducing ChatGPT Plus - OpenAI.. | "|

Budúcnosť a konkurencia
-----------------------

ChatGPT spočiatku používal superpočítačovú infraštruktúru Microsoft Azure, postavenú na GPU NVIDIA, ktorú Microsoft vytvoril špeciálne pre OpenAI a ktorá stála „stovky miliónov dolárov". Po úspechu ChatGPT Microsoft v roku 2023 ešte významne inovoval infraštruktúru OpenAI. Microsoft využil svoje investície do ChatGPT a predstavil Nový (vyhľadávač) Bing, ktorý tým, ktorý majú Microsoft konto umožňuje využívať GPT-4 v obmedzenej miere zadarmo (podľa druhu účtu alebo podľa počtu účtov – spojenie súkromného a firemného účtu je najvýhodnejšie). V nasledujúcich mesiacoch (v lete 2023) Microsoft bude integrovať nové funkcie AI aj do kancelárskych (Microsoft 365) a iných svojich aplikácií a systémov. Nástroje s umelou inteligenciou Microsoft nazýva „kopilot".

Zavedenie ChatGPT podnietilo konkurenciu v tejto oblasti, čo viedlo k zrýchlenému vývoju chatbota Bard od Google, spočiatku založeného na LaMDA a neskôr na PaLM, ako aj na základnom modeli Meta AI LLaMA, ktorý slúži ako základ pre ďalšie chatboty. Keď ChatGPT fungoval na Slovensku a v slovenčine už od roku 2022, Bard v slovenčine na Slovensku mal oneskorenie viac ako pol roka. Až 13. júla 2023 Google oznámil že Bard už funguje aj v slovenčine. V tento deň totiž pribudlo 40 nových jazykov a prístup rozšírili o ďalšie oblasti vrátane všetkých 27 krajín v Európskej únii a Brazílie.

Referencie
----------

1. ↑   *OpenAI* [online]. openai.com, [cit. 2023-05-10]. Dostupné online. (po anglicky)
2. ↑   *GPT-4* [online]. openai.com, [cit. 2023-05-10]. Dostupné online. (po anglicky)
3. 1 2   *Introducing ChatGPT* [online]. openai.com, [cit. 2023-05-10]. Dostupné online. (po anglicky)
4. 1 2   *Medzi mladými sa šíri nový fenomén. Umelá inteligencia ti vybaví prácu a spraví za teba aj úlohy do školy* [online]. Startitup.sk, 2022-12-15, [cit. 2023-05-10]. Dostupné online.
5. ↑   *List of languages supported by ChatGPT | Botpress Blog* [online]. botpress.com, [cit. 2023-05-31]. Dostupné online.
6. ↑  ROUTLEY, Nick. *Ranked: The World’s Top 25 Websites in 2023* [online]. Visual Capitalist, 2023-05-25, [cit. 2023-05-31]. Dostupné online. (po anglicky)
7. ↑  LU, Marcus. *How Smart is ChatGPT?* [online]. Visual Capitalist, 2023-04-26, [cit. 2023-05-31]. Dostupné online. (po anglicky)
8. ↑  HEILWEIL, Rebecca. *AI is finally good at stuff. Now what?* [online]. Vox, 2022-12-07, [cit. 2023-05-31]. Dostupné online. (po anglicky)
9. ↑   *Microsoft spent hundreds of millions of dollars on a ChatGPT supercomputer - The Verge* [online]. web.archive.org, 2023-03-30, [cit. 2023-05-31]. Dostupné online. Archivované 2023-03-30 z originálu.
10. ↑   *Predstavujeme nový Bing* [online]. www.bing.com, [cit. 2023-05-31]. Dostupné online.
11. ↑  WARREN, Tom. *Microsoft’s Bing Chat AI is now open to everyone, with plug-ins coming soon* [online]. The Verge, 2023-05-04, [cit. 2023-05-31]. Dostupné online. (po anglicky)
12. ↑   *Využijte AI a Microsoft 365 Copilot k maximální produktivitě. - Podpora Microsoftu* [online]. support.microsoft.com, [cit. 2023-05-31]. Dostupné online.
13. 1 2   *Try Bard, an AI experiment by Google* [online]. bard.google.com, [cit. 2023-05-31]. Dostupné online. (po anglicky)
14. ↑   *‎Novinky v Bardovi* [online]. bard.google.com, [cit. 2023-07-18]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **ChatGPT**

Autoritné údaje: * GND: 1285065492
* LCCN: n2023013228
* NK ČR: unn20231201904
* VIAF: 10167863528422740317
* WorldCat: lccn-n2023013228